ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουλίου 1996 που επιτρέπει στην Πορτογαλία και στο Ηνωμένο Βασίλειο να καταβάλουν την πριμοδότηση μεταποίησης η οποία προβλέπεται από τον κανονισμό (ΕΟΚ) αριθ. 805/68 του Συμβουλίου για την κοινή οργάνωση αγοράς στον τομέα του βοείου κρέατος, για τα ζώα που αποσύρονται από την παραγωγή προτού υπερβούν την ηλικία των είκοσι ημερών (Τα κείμενα στην πορτογαλική και αγγλική γλώσσα είναι τα μόνα αυθεντικά) (96/503/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, για την κοινή οργάνωση αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1357/96 (2), και ιδίως το άρθρο 4η παράγραφος 4,

Εκτιμώντας:

ότι, σύμφωνα με το άρθρο 4η παράγραφος 1 του κανονισμού (ΕΟΚ) αριθ. 805/68, η πριμοδότηση μεταποίησης εφαρμόζεται στα ζώα που αποσύρονται από την παραγωγή προτού υπερβούν την ηλικία των δέκα ημερών 7 ότι, εντούτοις, δυνάμει της παραγράφου 4 της εν λόγω διάταξης, η Επιτροπή μπορεί να επιτρέψει σε ένα κράτος μέλος να καταβάλει την πριμοδότηση για τα ζώα που αποσύρονται προτού υπερβούν την ηλικία των είκοσι ημερών, βάσει μιας αίτησης δεόντως δικαιολογημένης, στην οποία εκτίθενται τα κατάλληλα μέτρα ελέγχου 7 ότι η Πορτογαλία και το Ηνωμένο Βασίλειο υπέβαλαν μία αίτηση συνοδευόμενη από ένα πρόγραμμα μέτρων ελέγχου με σκοπό να αποφευχθεί οποιαδήποτε κατάχρηση και να εξασφαλιστεί κυρίως ο αποκλεισμός αυτών των ζώων από την ανθρώπινη κατανάλωση 7 ότι, λοιπόν, είναι σκόπιμο να χορηγηθεί η αιτούμενη άδεια 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης του βοείου κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Επιτρέπεται στην Πορτογαλία και στο Ηνωμένο Βασίλειο να χορηγήσουν την πριμοδότηση μεταποίησης που προβλέπεται στο άρθρο 4 του κανονισμού (ΕΟΚ) αριθ. 805/68 για τα ζώα που αποσύρονται από την παραγωγή προτού υπερβούν την ηλικία των είκοσι ημερών.

Άρθρο 2

Η παρούσα απόφαση απευθύνεται στη Δημοκρατία της Πορτογαλίας και στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.

Βρυξέλλες, 26 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 175 της 13. 7. 1996, σ. 9.
ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Ιουλίου 1996 που τροποποιεί την απόφαση 86/473/ΕΟΚ όσον αφορά τον πίνακα των εγκαταστάσεων της Ουρουγουάης που έχουν εγκριθεί για την εισαγωγή προϊόντων με βάση το κρέας στην Κοινότητα (Κείμενο που παρουσιάζει ενδιαφέρον για τον ΕΟΧ) (96/466/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως το άρθρο 4 παράγραφος 1,

Εκτιμώντας:

ότι ο πίνακας των εγκαταστάσεων της Ουρουγουάης που έχουν εγκριθεί για την εισαγωγή προϊόντων με βάση το κρέας στην Κοινότητα καταρτίστηκε αρχικά στην απόφαση 86/473/ΕΟΚ της Επιτροπής (3), όπως τροποποιήθηκε τελευταία από την απόφαση 94/464/ΕΚ (4) 7

ότι από τον επιτόπου κοινοτικό έλεγχο σε εγκαταστάσεις προϊόντων με βάση το κρέας στην Ουρουγουάη προέκυψε ότι σε δύο εγκαταστάσεις το επίπεδο υγιεινής έχει υποστεί αύξηση σε σχέση με τον προηγούμενο έλεγχο 7

ότι είναι απαραίτητο, κατά συνέπεια, να τροποποιηθεί ο πίνακας των εγκαταστάσεων 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 86/473/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 15 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 173 της 27. 6. 1992, σ. 13.

(3) ΕΕ αριθ. L 279 της 30. 9. 1986, σ. 53.

(4) ΕΕ αριθ. L 190 της 26. 7. 1994, σ. 23.

ΠΑΡΑΡΤΗΜΑ

ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Ιουνίου 1996 για τη διεξαγωγή κοινοτικών δοκιμασιών και αναλύσεων επί φυταρίων και πολλαπλασιαστικού υλικού ορισμένων ειδών στο πλαίσιο του άρθρου 20 παράγραφος 2 της οδηγίας 92/33/ΕΟΚ του Συμβουλίου (96/375/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/33/ΕΟΚ του Συμβουλίου, της 28ης Απριλίου 1992, για την εμπορία φυταρίων και πολλαπλασιαστικού υλικού εκτός των σπόρων προς σπορά (1), όπως τροποποιήθηκε τελευταία από την απόφαση 95/25/ΕΚ (2), και ιδίως το άρθρο 20 παράγραφος 2,

Εκτιμώντας:

ότι, στο πλαίσιο της εν λόγω οδηγίας, διεξάγονται στα κράτη μέλη δοκιμασίες, ή, εφόσον είναι αναγκαίο, αναλύσεις επί δειγμάτων για να ελεγχθεί το κατά πόσο το πολλαπλασιαστικό υλικό ή τα φυτάρια εκτός των σπόρων προς σπορά που αναφέρονται σε αυτήν πληρούν τις απαιτήσεις και τους όρους της εν λόγω οδηγίας 7

ότι, για το σκοπό αυτό, είναι βασικό, ιδίως στα αρχικά στάδια της εφαρμογής της οδηγίας, να διασφαλιστεί η ενδεδειγμένη αντιπροσώπευση των δειγμάτων που χρησιμοποιούνται στις δοκιμασίες ή στις αναλύσεις για την καταγωγή της παραγωγής σε όλη την Κοινότητα, τουλάχιστον για ορισμένες επιλεγμένες καλλιέργειες 7

ότι, ως εκ τούτου, είναι αναγκαίο να διεξαχθούν στην Κοινότητα δοκιμασίες και αναλύσεις κατά το 1996/1997 επί των φυταρίων και του πολλαπλασιαστικού υλικού του Allium porrum L. 7

ότι αυτές οι δοκιμασίες και οι αναλύσεις θα χρησιμοποιηθούν για την εναρμόνιση, καταρχάς, των τεχνικών μεθόδων εξέτασης του πολλαπλασιαστικού υλικού και των φυταρίων αυτών των ειδών 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής γεωργικών, κηπευτικών και δασοκομικών σπόρων και φυτών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι κοινοτικές δοκιμασίες και αναλύσεις επί του πολλαπλασιαστικού υλικού και των φυταρίων του Allium porrum L. θα πραγματοποιηθούν κατά τη διάρκεια του 1996/1997.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 10 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 157 της 10. 6. 1992, σ. 1.

(2) ΕΕ αριθ. L 36 της 16. 2. 1995, σ. 34.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Ιουνίου 1996 για τη σύναψη της συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των αλιευτικών δυνατοτήτων και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας, σχετικά με την αλιεία στα ανοικτά των ακτών της Γουινέας, για την περίοδο από την 1η Ιανουαρίου 1996 έως τις 31 Δεκεμβρίου 1997 (96/382/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας σχετικά με την αλιεία στα ανοικτά των ακτών της Γουινέας (1), και ιδίως το άρθρο 15,

την πρόταση της Επιτροπής,

Εκτιμώντας:

ότι, σύμφωνα με το άρθρο 15 δεύτερο εδάφιο της προαναφερθείσας συμφωνίας, η Κοινότητα και η Δημοκρατία της Γουινέας προέβησαν σε διαπραγματεύσεις, για τον καθορισμό των τροποποιήσεων ή προσθηκών που πρέπει να γίνουν στη συμφωνία στο τέλος της περιόδου εφαρμογής του πρωτοκόλλου που προσαρτάται σ'αυτή 7

ότι, κατόπιν των εν λόγω διαπραγματεύσεων, μονογράφηκε στις 6 Δεκεμβρίου 1995 ένα νέο πρωτόκολλο 7

ότι, με το εν λόγω πρωτόκολλο, οι αλιείς της Κοινότητας διατηρούν τις αλιευτικές τους δυνατότητες στα ύδατα που υπάγονται στην κυριαρχία ή τη δικαιοδοσία της Δημοκρατίας της Γουινέας για την περίοδο από την 1η Ιανουαρίου 1996 έως τις 31 Δεκεμβρίου 1997 7

ότι, για να αποφευχθεί η διακοπή των αλιευτικών δραστηριοτήτων των σκαφών της Κοινότητας, είναι απαραίτητο να εφαρμοστεί το νέο πρωτόκολλο το συντομότερο δυνατόν 7 ότι, για το λόγο αυτόν, τα δύο μέρη μονόγραψαν συμφωνία υπό μορφή ανταλλαγής επιστολών που προβλέπει την προσωρινή εφαρμογή του μονογραφέντος πρωτοκόλλου, από την επόμενη ημέρα της ημερομηνίας λήξεως του ισχύντος πρωτοκόλλου 7

ότι ενδείκνυται να εγκριθεί η συμφωνία υπό μορφή ανταλλαγής επιστολών, υπό την επιφύλαξη οριστικής απόφασης δυνάμει του άρθρου 43 της συνθήκης,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των αλιευτικών δυνατοτήτων και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας σχετικά με την αλιεία στα ανοικτά των ακτών της Γουινέας, για την περίοδο από την 1η Ιανουαρίου 1996 έως τις 31 Δεκεμβρίου 1997, εγκρίνεται εξ ονόματος της Ευρωπαϊκής Κοινότητας.

Τα κείμενα της συμφωνίας υπό μορφή ανταλλαγής επιστολών και του πρωτοκόλλου επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών δεσμεύοντας την Κοινότητα.

Λουξεμβούργο, 10 Ιουνίου 1996.

Για το Συμβούλιο

Ο Προέδρος

M. PINTO

(1) ΕΕ αριθ. L 111 της 27. 4. 1983, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Μαΐου 1996 σχετικά με την ολοκλήρωση των αποτελεσμάτων των διαβουλεύσεων με την Ταϊλάνδη δυνάμει του άρθρου ΧΧΙΙΙ της ΓΣΔΕ (96/317/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη πρόταση,

την πρόταση της Επιτροπής,

Εκτιμώντας:

ότι η Κοινότητα προέβη σε διαβουλεύσεις βάσει του άρθρου ΧΧΙΙΙ της ΓΣΔΕ με την Ταϊλάνδη σχετικά με το κοινοτικό καθεστώς εισαγωγής για το ρύζι 7

ότι το αποτέλεσμα των διαβουλεύσεων αυτών περιλαμβάνεται σε συμφωνία υπό μορφή ανταλλαγής επιστολών 7

ότι είναι προς το συμφέρον της Κοινότητας να εγκρίνει τη συμφωνία αυτή,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Ταϊλάνδης σχετικά με διαβουλεύσεις δυνάμει του άρθρου ΧΧΙΙΙ της ΓΣΔΕ για το ρύζι, εγκρίνεται εξ ονόματος της Κοινότητας.

Το κείμενο της συμφωνίας που αναφέρεται στην πρώτη παράγραφο επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Άρθρο 3

Η Επιτροπή θεσπίζει τους λεπτομερείς κανόνες όσον αφορά τις δασμολογικές ποσοστώσεις για το ρύζι σε θραύσματα και το άμυλο μανιόκας σύμφωνα με τη διαδικασία που προβλέπεται στο άρθρο 23 του κανονισμού (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1).

Βρυξέλλες, 13 Μαΐου 1996.

Για το Συμβούλιο

Ο Πρόεδρος

S. AGNELLI

(1) ΕΕ αριθ. L 181 της 1. 7. 1992, σ. 21. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1863/95 (ΕΕ αριθ. L 179 της 29. 7. 1995, σ.1).
ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Απριλίου 1996 για την προσαρμογή των διορθωτικών συντελεστών που εφαρμόζονται από την 1η Σεπτεμβρίου 1994 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε χώρες εκτός της Ευρωπαϊκής Ένωσης (96/327/Ευρατόμ, ΕΚΑΧ, ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (ΕΚ, Ευρατόμ, ΕΚΑΧ) αριθ. 2963/95 (2), και ιδίως το άρθρο 13 δεύτερο εδάφιο του παραρτήματος X,

Εκτιμώντας:

ότι με τον κανονισμό (Ευρατόμ, ΕΚΑΧ, ΕΚ) αριθ. 577/96 του Συμβουλίου (3) καθορίστηκαν κατ' εφαρμογή του άρθρου 13, πρώτο εδάφιο του παραρτήματος X του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιουλίου 1994 στις καταβαλλόμενες αποδοχές, στο νόμισμα της χώρας υπηρεσίας, στους υπαλλήλους που είναι τοποθετημένοι σε χώρες εκτός της Ευρωπαϊκής Ένωσης,

ότι κατά τους τελευταίους μήνες η Επιτροπή προέβη σε διάφορες προσαρμογές αυτών των διορθωτικών συντελεστών (4), σύμφωνα με το άρθρο 13, δεύτερο εδάφιο του παραρτήματος X του κανονισμού υπηρεσιακής κατάστασης 7

ότι πρέπει να προσαρμοστούν από 1ης Σεπτεμβρίου 1994 ορισμένοι διορθωτικοί συντελεστές, καθόσον, με βάση τα στατιστικά στοιχεία που έχει στη διάθεσή της η Ευρωπαϊκή Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη ισοτιμία, αποδεικνύεται για ορισμένες τρίτες χώρες, ανώτερη του 5 % μετά τον τελευταίο καθορισμό ή προσαρμογή,

ΑΠΟΦΑΣΙΖΕΙ:

Άρθρο μόνο

Από 1ης Σεπτεμβρίου 1994 οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε χώρες εκτός της Ευρωπαϊκής Ένωσης και οι οποίες καταβάλλονται στο νόμισμα της χώρας υπηρεσίας, προσαρμόζονται σύμφωνα με το παράρτημα.

Οι ισοτιμίες για τον υπολογισμό αυτών των αποδοχών είναι αυτές που χρησιμοποιούνται για την εκτέλεση του προϋπολογισμού της Ευρωπαϊκής Ένωσης κατά το μήνα που προηγείται της ημερομηνίας θέσης σε εφαρμογή της παρούσας απόφασης, δηλαδή τον Αύγουστο του 1994.

Βρυξέλλες, 23 Απριλίου 1996.

Για την Επιτροπή

Hans VAN DEN BROEK

Μέλος της Επιτροπής

(1) ΕΕ αριθ. L 56 της 4. 3. 1968, σ. 1.

(2) ΕΕ αριθ. L 310 της 22. 12. 1995, σ. 1.

(3) ΕΕ αριθ. L 83 της 2. 4. 1996, σ. 1.

(4) ΕΕ αριθ. L 20 της 26. 1. 1996, σσ. 67 έως 76.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Απριλίου 1996 για την τροποποίηση των ορίων των μειονεκτουσών περιοχών στη Σουηδία σύμφωνα με την έννοια της οδηγίας 75/268/ΕΟΚ του Συμβουλίου (Το κείμενο στη σουηδική γλώσσα είναι το μόνο αυθεντικό) (96/287/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 75/268/ΕΟΚ του Συμβουλίου, της 28ης Απριλίου 1975, περί της ορεινής γεωργίας και της γεωργίας σε ορισμένες μειονεκτούσες περιοχές (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 2 παράγραφος 3,

Εκτιμώντας:

ότι η οδηγία 95/498/ΕΚ του Συμβουλίου (2), ορίζει τις περιοχές στη Σουηδία οι οποίες χαρακτηρίζονται ως μειονεκτούσες περιοχές κατά την έννοια του άρθρου 3 παράγραφος 3, 4 και 5 της οδηγίας 75/268/ΕΟΚ 7

ότι η σουηδική κυβέρνηση ανακοίνωσε στην Επιτροπή, δυνάμει του άρθρου 2 παράγραφος 1 της οδηγίας 75/268/ΕΟΚ, τις νέες περιοχές, που είναι επιλέξιμες για να συμπεριληφθούν στον κοινοτικό κατάλογο των μειονεκτουσών γεωργικών περιοχών, καθώς και τα στοιχεία τα σχετικά με τα χαρακτηριστικά των περιοχών αυτών 7 ότι, άλλωστε, το υπάρχον ειδικό καθεστώς παροχής ενισχύσεων στις μειονεκτούσες περιοχές θα πρέπει να επεκταθεί και στις νέες περιοχές 7

ότι, όπως αναφέρεται στην προαναφερθείσα ανακοίνωση, οι περιοχές ανταποκρίνονται στα κριτήρια και τα στοιχεία της οδηγίας 95/498/ΕΟΚ για τον καθορισμό των εν λόγω περιοχών, κατά την έννοια του άρθρου 3 παράγραφος 5 της οδηγίας 75/268/ΕΟΚ 7 ότι, συνεπώς, οι προαναφερθείσες περιοχές θα πρέπει να συμπεριληφθούν στον κοινοτικό κατάλογο των μειονεκτουσών περιοχών, κατά την έννοια του άρθρου 3 παράγραφος 5 της οδηγίας 75/268/ΕΟΚ 7

ότι η συνολική έκταση των εν λόγω περιοχών δεν υπερβαίνει το 4 % της συνολικής εδαφικής έκτασης του εν λόγω κράτους μέλους 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής γεωργίας και αγροτικής ανάπτυξης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο κοινοτικός πίνακας των μειονεκτουσών περιοχών στη Σουηδία, ο οποίος παρατίθεται στο παράρτημα της οδηγίας 95/498/ΕΚ, συμπληρώνεται με την παρούσα από τον πίνακα ο οποίος παρατίθεται στο παράρτημα της απόφασης αυτής.

Άρθρο 2

Η παρούσα απόφαση απευθύνεται στο Βασίλειο της Σουηδίας.

Βρυξέλλες, 15 Απριλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 128 της 19. 5. 1975, σ. 1.

(2) ΕΕ αριθ. L 287 της 30. 11. 1995, σ. 33.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Μαρτίου 1996 για το διορισμό δύο μελών της Οικονομικής και Κοινωνικής Επιτροπής (96/246/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 195,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,

την απόφαση του Συμβουλίου, της 26ης Σεπτεμβρίου 1994 για το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1988 (1),

Επειδή, με τις παραιτήσεις του κ. Charles Pelletier και του κ. Erik Carlslund που γνωστοποιήθηκαν στο Συμβούλιο στις 11 Μαΐου 1995 και 28 Ιανουαρίου 1996 αντίστοιχα, έχουν κενωθεί δύο θέσεις μελών της επιτροπής αυτής,

Έχοντας υπόψη τις υποψηφιότητες που υποβλήθηκαν από τη γαλλική και δανική κυβέρνηση στις 8 Φεβρουαρίου 1996 και στις 2 Φεβρουαρίου 1996,

Αφού έλαβε τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Jean-Claude Sabin διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Charles Pelletier και για το υπόλοιπο της θητείας αυτού, δηλαδή μέχρι τις 20 Σεπτεμβρίου 1998.

Ο κ. Sune Bψgh διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Erik Carlslund και για το υπόλοιπο της θητείας του δηλαδή μέχρι τις 20 Σεπτεμβρίου 1998.

Βρυξέλλες, 25 Μαρτίου 1996.

Για το Συμβούλιο

Ο Πρόεδρος

G. SALVINI

(1) ΕΕ αριθ. L 257 της 5. 10. 1994, σ. 20.
ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Απριλίου 1996 για τροποποίηση της απόφασης 95/357/ΕΚ για κατάρτιση καταλόγου μεθοριακών σταθμών επιθεώρησης που είναι εγκεκριμένοι για τη διενέργεια κτηνιατρικών ελέγχων σε προϊόντα και ζώα από τρίτες χώρες, για καθορισμό λεπτομερών κανόνων όσον αφορά τους ελέγχους που πρέπει να διενεργούνται από τους εμπειρογνώμονες κτηνιάτρους της Επιτροπής και για ακύρωση της απόφασης 94/24/ΕΚ (Κείμενο που παρουσιάζει ενδιαφέρον για τον ΕΟΧ) (96/267/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για θέσπιση των γενικών αρχών που διέπουν τη διοργάνωση κτηνιατρικών ελέγχων σε προϊόντα που εισέρχονται στην Κοινότητα από τρίτες χώρες (1), όπως τροποποιήθηκε τελευταία από την οδηγία 95/52/ΕΚ (2), και ιδίως το άρθρο 9 παράγραφος 4,

την οδηγία 91/496/ΕΟΚ του Συμβουλίου, της 15ης Ιουλίου 1991, για θέσπιση των γενικών αρχών που διέπουν τη διοργάνωση κτηνιατρικών ελέγχων σε ζώα που εισέρχονται στην Κοινότητα από τρίτες χώρες και για τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ (3), όπως τροποποιήθηκε τελευταία από την απόφαση 95/157/ΕΚ της Επιτροπής (4), και ιδίως το άρθρο 6 παράγραφος 4,

Εκτιμώντας:

ότι με την απόφαση 95/357/ΕΚ της Επιτροπής (5), όπως τροποποιήθηκε από την απόφαση 96/187/ΕΚ (6), καταρτίστηκε κατάλογος μεθοριακών σταθμών επιθεώρησης που είναι εγκεκριμένοι για τη διενέργεια κτηνιατρικών ελέγχων σε προϊόντα και ζώα από τρίτες χώρες 7

ότι ορισμένοι μεθοριακοί σταθμοί επιθεώρησης έχουν επιθεωρηθεί από τις υπηρεσίες της Επιτροπής 7 ότι, εξάλλου, τα κράτη μέλη έχουν τη δυνατότητα να προτείνουν να διαγραφούν από αυτόν τον κατάλογο σταθμοί που περιλαμβάνονται σ' αυτόν ή να συμπεριληφθούν σ' αυτόν και άλλοι σταθμοί, οι οποίοι πρέπει να επιθεωρηθούν πριν συμπεριληφθούν στον κατάλογο.

ότι, δεδομένων των αποτελεσμάτων των επιθεωρήσεων και των προτάσεων των αρμοδίων αρχών των κρατών μελών, είναι αναγκαίο να τροποποιηθεί η απόφαση 95/357/ΕΚ αναλόγως 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 95/357/ΕΚ τροποποιείται ως εξής:

1. Στο τμήμα που αφορά την Ιταλία, οι ενδείξεις που αφορούν τους μεθοριακούς σταθμούς επιθεώρησης Catania και Genova αντικαθίστανται από τα εξής:

>ΘΕΣΗ ΠΗΝΑΚΑ>

2. Στο τμήμα που αφορά την Ισπανία, οι ενδείξεις που αφορούν τους μεθοριακούς σταθμούς επιθεώρησης Pasajes-Irϊn και Vigo-Villagarcνa-Marin αντικαθίστανται από τα εξής:

>ΘΕΣΗ ΠΗΝΑΚΑ>

3. Στο τμήμα που αφορά τη Γερμανία, οι ενδείξεις που αφορούν τον μεθοριακό σταθμό επιθεώρησης Weil/Rhein-Mannheim αντικαθίστανται από τα εξής:

>ΘΕΣΗ ΠΗΝΑΚΑ>

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 1 Απριλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 265 της 8. 11. 1995, σ. 16.

(3) ΕΕ αριθ. L 268 της 24. 9. 1991, σ. 56.

(4) ΕΕ αριθ. L 103 της 6. 5. 1995, σ. 40.

(5) ΕΕ αριθ. L 211 της 6. 9. 1995, σ. 43.

(6) ΕΕ αριθ. L 59 της 8. 3. 1996, σ. 59.
ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Μαρτίου 1996 για την έγκριση του προγράμματος που υποβλήθηκε από τη Δανία και αφορά την ιογενή αιμορραγική σημαιψία σε ορισμένες γεωγραφικές περιοχές (Το κείμενο στη δανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (96/221/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), όπως τροποποιήθηκε τελευταία από την οδηγία 95/22/ΕΚ (2), και ιδίως το άρθρο 10 παράγραφος 2,

Εκτιμώντας:

ότι τα κράτη μέλη δύνανται να υποβάλουν στην Επιτροπή πρόγραμμα που αποσκοπεί στη δυνατότητα απόκτησης για μια ή περισσότερες περιοχές της επικράτειάς τους, καθεστώτος εγκεκριμένης ζώνης απρόσβλητης από ορισμένες νόσους ιχθύων και μαλακίων 7

ότι η Δανία, με επιστολή της με ημερομηνία 22 Μαΐου 1995, υπέβαλε πρόγραμμα που αφορά την ιογενή αιμορραγική σημαιψία (ΙΑΣ) για ορισμένες λεκάνες απορροής 7

ότι το εν λόγω πρόγραμμα καθορίζει τις γεωγραφικές περιοχές, τα μέτρα που λαμβάνονται από τις επίσημες αρχές, τις διαδικασίες που ακολουθούνται από τα εργαστήρια, τη σημασία της εν λόγω νόσου και τα μέτρα καταπολέμησης σε περίπτωση εντοπισμού κρουσμάτων της εν λόγω νόσου 7

ότι μετά από εξέταση, το πρόγραμμα απεδείχθη σύμφωνο προς τις διατάξεις του άρθρου 10 της οδηγίας 91/67/ΕΟΚ του Συμβουλίου 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα ελέγχου της ΙΑΣ που υποβλήθηκε από τη Δανία για τις γεωγραφικές περιοχές που αναφέρονται στο παράρτημα.

Άρθρο 2

Η Δανία θέτει σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθεί με το πρόγραμμα που αναφέρεται στο άρθρο 1.

Άρθρο 3

Η παρούσα απόφαση απευθύνεται στη Δανία.

Βρυξέλλες, 8 Μαρτίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 46 της 19. 2. 1991, σ. 1.

(2) ΕΕ αριθ. L 243 της 11. 10. 1995, σ. 1.

ΠΑΡΑΡΤΗΜΑ

ΛΕΚΑΝΕΣ ΑΠΟΡΡΟΗΣ

Fiskebζk Ε

Gudenεen

Halkζr Ε

Storεen

Εrhus Ε